钦定古今图书集成/理学汇编/学行典/第176卷 > 梁方图
## 钦定古今图书集成/理学汇编/学行典/第176卷 > 梁方图

按《广西通志》：梁方图，怀集人。年十六即有志程朱之
学。崇祯闲，以明经历象、左二州教职，升平乐府授讲
学不倦。督学黄公景明曰：“吾道在子矣。”粤俗停柩数
十年不葬，公力白上官，一时出丧者以数万计。又刊
《家礼四训约要》以教，民皆感化。致仕归，八十四卒。所
著有《五经要旨》《忠孝节廉》等传，崇祀乡贤。